בעקבות ההצלחה שלהם במיוזיקלי, בדצמבר 2016 מקס אנד הארווי הוציאו את סינגל הבכורה שלהם "One More Day in Love". בהמשך הם הוציאו גרסת כיסוי לשיר של די ג'יי סנייק וג'סטין ביבר "Let Me Love You" בינואר 2017, את השיר "Stuck on the Ceiling" באוקטובר 2017, וגרסת כיסוי לשיר "Words" של להקת הפופ רוק The Vamps בנובמבר 2017. בדצמבר 2017 מקס אנד הארווי הוציאו את סינגל חג המולד הראשון שלהם, גרסת כיסוי לשיר "I Wish It Could Be Christmas Everyday" של להקת ויזארד.
בשנת 2017, ערוץ הילדים CBBC השייך ל-BBC, שידר את "My Life: Max &amp; Harvey", סרט תיעודי שהופק על ידי הצמד, הנותן מבט מבפנים לחייהם ולקריירה שלהם. באותה שנה, רשת BBC הוציאה תקליטור בשם "Max and Harvey (in a show)" והוצאת הספרים Penguin UK הוציאה לאור את הספר "Max &amp; Harvey: In A Book", המגולל את הקריירה שלהם במיוזיקלי ואת הדרך מאחורי יצירת הסרט התיעודי שלהם ב-CBBC, וכן מעניק לקוראים מבט מבפנים על חייהם. בשנת 2018, ערוץ CBBC נתן לצמד תוכנית טלוויזיה משלהם, .
באפריל 2018, מקס אנד הארווי היו לראשונים שחתמו ב-RMI Records, חברת תקליטים חדשה בבעלות דיסני מיוזיק גרופ. באוקטובר 2018, הם הוציאו את הסינגל "Trade Hearts".
בפברואר 2019, הצמד הוציא את המיני-אלבום הראשון שלהם, "Coming Soon", הכולל את השירים: "Where were you", Nervous, Trade Hearts ועוד, וביולי 2019, הם הוציאו את הסינגל "Electric", בשיתוף פעולה עם ג'יידן ברטלס. הם ציינו את יציאתו של סינגל זה בהופעה שערכו בעיר אנהיים שבקליפורניה.
בספטמבר 2019, מקס והארווי הוציאו בהוצאה עצמית את הסינגל "Stranger".
בפברואר 2020 נודע כי הצמד ישתתף בהנחיית אירוע הסליימפסט של ניקלודיאון לשנת 2021, ויצטרף לג'ורדן באניו, פרי קיילי והולי הורן. בנוסף לכך, הם הפכו לפטרוני צדקה עבור ארגון הצדקה של בית החולים המלכותי לילדים במנצ'סטר. הם אמרו כי "אנחנו נרגשים וגאים שהתבקשנו להיות פטרונים של ארגון הצדקה של בית החולים המלכותי לילדים במנצ'סטר. אנחנו אוהבים לבקר שם, ובמהלך השנים האחרונות גייסנו כסף למען הארגון באמצעות מכירת סרטוני וידאו אישיים למעריצים שלנו. הצוות והילדים שאנו פוגשים בבית החולים מהווים השראה כל כך גדולה ואנו מתכבדים להיות פטרוני צדקה".
באפריל 2020, מקס אנד הארווי הנחו שידור חי באורך 24 שעות במטרה לגייס כסף עבור בית החולים המלכותי לילדים במנצ'סטר ולקרן סבסטיאנ'ס אקשן טראסט, וגייסו מעל ל-7000 פאונד.
באוקטובר 2020, מקס אנד הארווי השתתפו בתוכנית האירוח "Hey Tracey" המשודרת בערוץ ITV2.
בנובמבר 2020, מקס אנד הארווי הכריזו על הפודקאסט החדש שלהם Spotify Originals בשם "School Daze with Max &amp; Harvey", בו הם מראיינים מפורסמים שונים על ימי בית הספר שלהם ומשוחחים על בעיות שאנשים חווים בבית הספר. באפריל 2021, הצמד מיתג מחדש את הפודקאסט שלהם בסדרה חדשה בשם "The Max and Havey Podcast", שם הם נותנים תובנות על חייהם ומדברים עם אמנים אחרים ומשפיעני רשת.
בדצמבר 2020, הצמד הוציא סינגל חדש בשם "Worry a Little Less" על ידי חברת התקליטים Frtyfve Records, והכריז על סיבוב הופעות של 10 תאריכים בבריטניה "This is Not a Phase" באוגוסט 2021.
באפריל 2021, הם הוציאו את הבלדה "In My DNA" על ידי חברת התקליטים Frtyfve Records, החולקת כבוד לסבם שנאבק באלצהיימר בשנים האחרונות ולסבתם שסבלה מסרטן.
במאי 2021, הם הוציאו את הסינגל השלישי שלהם באותה שנה, "Lonely", על ידי חברת התקליטים Frtyfve Records, המשקף את הקשיים שבמחויבות במערכת יחסים.
בספטמבר 2021, הם הוציאו את הסינגל "She Moves in Her Own Way".
מקס אנד הארווי ציינו את אביהם, שון מנדס ואביצ'י כהשראותיהם הגדולות ביותר.
פרסים ומועמדויות.
הצמד היה מועמד לפרס "מיוזר השנה" בטקס פרסי שורטי לשנת 2017. בשנת 2018, הם היו מועמדים לפרס "כוכב הרשת" בטקס פרסי המוזיקה של iHeartRadio, ולפרס "אמן המוזיקה החברתית האהוב" בטקס פרסי המוזיקה של רדיו דיסני, בו הם זכו במהלך הטקס שהתקיים ב-22 ביוני 2018.
בשנת 2019, מקס אנד הארווי היו מועמדים לפרס "מוזיקאי ביוטיוב" בטקס פרסי שורטי ולפרס "כוכב מוזיקלי אינטרנטי אהוב" בטקס פרסי בחירת הילדים של ניקלודיאון.
בשנת 2020, הצמד היה מועמד בפעם השנייה לפרס "כוכב מוזיקלי אינטרנטי אהוב" בטקס פרסי בחירת הילדים של ניקלודיאון.
זכויות להט&quot;ב בגינאה ביסאו
לסביות, הומואים, טרנסג'נדרים וביסקסואלים (להט"ב) בגינאה ביסאו מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד כי פעילות הומוסקסואלית בין מבוגרים בהסכמה חוקית בשטחי המדינה מאז 1993, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
מעמד בחוק.
חוק העונשין שנשאר בתוקף לאחר עצמאותה של גינאה ביסאו מהיותה מושבה של האימפריה הפורטוגזית בוטל ב-1993 עם חקיקת חוק חדש (צו חוק מס' 4/93) אשר אינו הכיל עוד הוראות המפלילות מעשים הומוסקסואלים בהסכמה בין מבוגרים.
בדצמבר 2008, הפכה גינאה-ביסאו לאחת מ-66 מדינות שחתמו על "הצהרת האומות המאוחדות בנושא זכויות אדם, נטייה מינית וזהות מגדרית", הקוראת לאי-הפללתה של הומוסקסואליות וזהות טרנסג'נדרית ברחבי העולם.
הכרה במערכות יחסים חד מיניות.
גינאה ביסאו אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
דו"ח זכויות האדם של משרד החוץ האמריקאי לשנת 2011 מצא כי "החוק (בשנת 2011) בגינאה ביסאו הכיר רק בזוגות נשואים הטרוסקסואלים כזכאים לדיור ממשלתי גדול יותר".
הורות ואימוץ.
על פי אתר של ממשלת צרפת, רווקים ונשואים זכאים לאמץ ילדים בגינאה ביסאו בעודו לא מזכיר האם אזרחים המוגדרים כחברי קהילת הלהט"ב נפסלים מאימוץ.
תנאי מחיה.
מבין 19 מדינות אפריקאיות שנסקרו ב-2010, גינאה-ביסאו נמצאה כאחת הסובלניות ביותר לגבי התנהגות הומוסקסואלית.
דו"ח זכויות האדם של משרד החוץ האמריקאי לשנת 2012 בגינאה ביסאו מצא כי,
"אין חוקים המפלים נטייה מינית. חוקים נגד אפליה אינם חלים על לסביות, הומואים, טרנסג'נדרים וביסקסואלים (להט"ב). לא דווח על תקריות אלימות או הפרות אחרות של זכויות אדם המכוונות ליחידים על סמך נטייתם המינית או זהותם המגדרית. לא הייתה אפליה רשמית על בסיס נטייה מינית או זהות מגדרית בתעסוקה או גישה לחינוך ושירותי בריאות. עם זאת, על פי הנחיות הממשלה לגבי קצבאות דיור לעובדי מדינה, רק זוגות נשואים הטרוסקסואלים היו זכאים לדיור בגודל משפחתי, בעוד שזוגות חד מיניים קיבלו הקצאה ליחיד. מעמד טאבו חברתי נגד הומוסקסואליות הגביל לעיתים הבעת נטייה חד-מינית, אולם, החברה במדינה הוגדרה כסובלנית יחסית להתנהלות הומוסקסואלית בהסכמה, על פי מחקר משנת 2010 של מרכז המחקר Pew".
בשנת 2018, מנהל מקומי של ארגונים לא ממשלתיים הצהיר כי היו מספר מקרים של אלימות נגד אזרחים על סמך נטייתם המינית או זהותם המגדרית, בעודם הדגישו כי גינאה ביסאו חסרת הגנות משפטיות לאנשי להט"ב בחוקים נגד אפליה.
היכל כוראל של בוקרשט
זכויות להט&quot;ב בטוגו
זכויותיהם של לסביות, הומואים, טרנסג'נדרים וביסקסואלים (להט"ב) בטוגו כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית היא פלילית בשטחי המדינה מאז 1884 כחלק משלטונה של טוגולנד מטעם האימפריה הגרמנית ונענשת בקנס של 100,000-500,000 פרנק CFA ומאסר עד 1–3 שנים.
מעמד בחוק.
פעילות הומוסקסואלית של גברים ונשים אינה חוקית ברחבי טוגו, מאז 1884 כחלק משלטונה של טוגולנד מטעם האימפריה הגרמנית ונענשת בקנס של 100,000-500,000 פרנק CFA ומאסר עד 1–3 שנים.
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית בטוגו.
אימוץ והורות.
על פי אתר של ממשלת צרפת, רווקים ונשואים זכאים לאמץ ילדים בגינאה ביסאו בעודו לא מזכיר האם אזרחים המוגדרים כחברי קהילת הלהט"ב נפסלים מאימוץ.
תנאי מחיה.
דו"ח זכויות האדם של משרד החוץ האמריקאי לשנת 2011 מצא כי,
"החוק קובע כי אדם העוסק בפעילות חד-מינית בהסכמה עשוי להיענש במאסר של שנה עד שלוש שנים וקנס של 100,000 עד 500,000 פרנק CFA (208 עד 1,041 דולר). לא הוגשו תביעות בשנת 2011 בגין הומוסקסואליות או האשמה הקשורה לעיתים קרובות ב-"תקיפה מגונה". שמונת האנשים שנעצרו בגין התנהגות הומוסקסואלית בשנת 2010 נותרו כלואים. אפליה חברתית על בסיס נטייה מינית וזהות מגדרית התרחשה, בעוד כי לא קיימים ארגוני זכויות להט"ב ידועים".
בן לאדן נחוש בדעתו לתקוף בארצות הברית
"בן לאדן נחוש בדעתו לתקוף בארצות הברית" הייתה הכותרת של תקציר הידיעות היומי שהוכן על ידי סוכנות הביון המרכזית עבור נשיא ארצות הברית, ג'ורג' ווקר בוש, ב-6 באוגוסט 2001. התקציר נמסר 36 יום לפני פיגועי 11 בספטמבר, והזהיר כי קיים חשד מבוסס לפיו אוסאמה בן לאדן ואל-קאעדה ינסו לחטוף מטוסים ולפגוע בארצות הברית.
אזהרות מפני פיגועי 11 בספטמבר.
במהלך שנת 2001 הועברו לנשיא ארצות הברית, ג'ורג' וו. בוש, כ-30 התראות של קהילת המודיעין האמריקאית בנוגע לפיגועים המתוכננים על ידי אוסאמה בן לאדן ואל-קאעדה.